CELEX: 62016TA0543
Language: da
Date: 2018-12-13 00:00:00
Title: Forenede sager T-543/16 og T-544/16: Rettens dom af 13. december 2018 — Carpenito m.fl. mod Rådet (Personalesag — vederlag — årlig tilpasning af vederlag og pensioner til tjenestemænd og øvrige ansatte — forordning (EU) nr. 422/2014 og forordning (EU) nr. 423/2014 — tilpasning af løn og pensioner for 2011 og 2012 — begrundelsespligt — proportionalitet — berettiget forventning — regler om social dialog)

4.3.2019   
            
            
               DA
            
            
               Den Europæiske Unions Tidende
            
            
               C 82/44
            
         
      Rettens dom af 13. december 2018 — Carpenito m.fl. mod Rådet
      (Forenede sager T-543/16 og T-544/16) (1)
      
      ((Personalesag - vederlag - årlig tilpasning af vederlag og pensioner til tjenestemænd og øvrige ansatte - forordning (EU) nr. 422/2014 og forordning (EU) nr. 423/2014 - tilpasning af løn og pensioner for 2011 og 2012 - begrundelsespligt - proportionalitet - berettiget forventning - regler om social dialog))
      (2019/C 82/50)
      Processprog: fransk
      
         Parter
      
      
         Sagsøger i sag T-543/16: Renzo Carpenito (Overijse, Belgien) (ved advokat M. Velardo)
      
         Sagsøgere i sag T-544/16: Maria Kannellopoulou (Cranves-Sales, Frankrig), José Carlos Lechado García (Bruxelles, Belgien), Bernd Loescher (Rhode-Saint-Genèse, Belgien) og Evelina Milenova (Bruxelles) (ved advokat M. Velardo)
      
         Sagsøgt: Rådet for Den Europæiske Union (først ved M. Bauer og M. Veiga, derefter ved M. Bauer og R. Meyer, som befuldmægtigede)
      
         Intervenient til støtte for sagsøgte: Europa-Parlamentet (ved M. Ecker og E. Taneva, som befuldmægtigede)
      
         Sagens genstand
      
      Søgsmål støttet på artikel 270 TEUF med påstand dels om annullation af Rådets afgørelser om på sagsøgernes løn eller pensioner at anvende den tilpasning på 0 % for 2011, der er fastsat i Europa-Parlamentets og Rådets forordning (EU) nr. 422/2014 af 16. april 2014 om tilpasning med virkning fra den 1. juli 2011 af vederlag og pensioner til tjenestemænd og øvrige ansatte i Den Europæiske Union samt af justeringskoefficienterne for disse vederlag og pensioner (EUT 2014, L 129, s. 5), og den tilpasning på 0,8 % for 2012, der er fastsat i Europa-Parlamentets og Rådets forordning (EU) nr. 423/2014 af 16. april 2014 om tilpasning med virkning fra den 1. juli 2012 af vederlag og pensioner til tjenestemænd og øvrige ansatte ved Den Europæiske Union samt af justeringskoefficienterne for disse vederlag og pensioner (EUT 2014, L 129, s. 12), dels om erstatning for det tab, sagsøgerne angiveligt har lidt som følge af disse afgørelser.
      
         Konklusion
      
      
                  1)
               
               
                  Rådet for Den Europæiske Union frifindes.
               
            
                  2)
               
               
                  Sagsøgerne bærer deres egne omkostninger og betaler de af Rådet for Den Europæiske Union afholdte omkostninger.
               
            
                  3)
               
               
                  Europa-Parlamentet bærer sine egne omkostninger.
               
            
         (1)  EUT C 96 af 4.5.2015 (sag oprindeligt registreret ved EU-Personaleretten under sagsnr. F-31/15 og overført til Den Europæiske Unions Ret den 1.9.2016).